stanford-oval/wikipedia huggingface dataset:
Monólithos (Thíra)

| Monólithos Μονόλιθος |
| --- | --- |
 Monólithoksen Pyhän Johanneksen (Ágios Ioánnis) kirkko.
 Monólithos
 Koordinaatit: 36°24′43″N, 25°28′55″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Thíra
Hallinto:  
 – Asutustyyppi:  kylä
 – Kallikrates-koodi:  6001011102
Väkiluku (2021):  266
Aikavyöhyke:  UTC+2
 – Kesäaika:  UTC+3
Postinumero:  847 00
Suuntanumero(t):  2286
Infobox OKVirheellinen NIMI-arvo: 
Monólithos (kreik. Μονόλιθος) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 266 (2021).
Monólithoksen kylä sijaitsee Thíran itärannikolla noin kuusi kilometriä itään saaren pääkylästä Firásta, heti Santorínin lentoaseman koillispuolella. Se on osa Mesarián kyläyhdyskuntaa. Kylä on saanut nimensä, suomeksi ”Yhtä kiveä”, suuresta kalliosta, jolla sijaitsee Pyhän Johanneksen (Ágios Ioánnis) kirkko.
Aiheesta muualla

Kuvia tai muita tiedostoja aiheesta Monólithos Wikimedia Commonsissa
Christijan Albers

| Christijan Albers |
| --- | --- |
 Christijan Albers
Henkilötiedot
Kansalaisuus:   Alankomaat
Formula 1 -ura
Aktiivivuodet:  2005–2007
Talli(t):  Minardi (2005) Midland (2006) Spyker (2007)
Kilpailuja:  46
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  4
Ensimmäinen kilpailu:  Australian GP 2005
Viimeinen kilpailu:  Britannian GP 2007
Aiheesta muualla
www.christijan.com
Albers Midlandin ratissa Yhdysvaltain GP:ssä kaudella 2006.
Christijan Albers (s. 16. huhtikuuta 1979 Eindhoven, Alankomaat) on alankomaalainen autourheilija. Hän aloitti uransa karting-sarjoissa voittaen Hollannin National-sarjan mestaruuden vuonna 1997. Samana vuonna Albers voitti Belgian ja Hollannin Formula Ford 1800 -sarjojen mestaruudet. Vuonna 1999 Albers voitti Saksan F3-sarjan mestaruuden ja sai Red Bullin junioriohjelmasta Formula 3000-testimahdollisuuden samana vuonna. Vuonna 2000 Albers kilpaili F3000 -sarjassa saavuttamatta pisteitä. Vuosina 2001–2004 Albers ajoi DTM-sarjassa ja sijoittui toiseksi ja kolmanneksi vuosina 2003–2004. Albers on menestynein hollantilaiskuski DTM-sarjassa.
Vuonna 2004 Albers sai mahdollisuuden testata Formula 1-autoja ja kaudeksi 2005 hän siirtyi F1-sarjaan Minardi-talliin. Ensimmäisellä kaudella Albersin tallitovereina olivat itävältalainen Patrick Friesacher sekä alankomaalainen Robert Doornbos. Hän keräsi debyyttikaudellaan neljä maailmanmestaruuspistettä, kun Yhdysvaltain GP:ssä kaikki Michelin renkaita käyttäneet tallit vetäytyivät turvallisuussyistä ja kilpailuun osallistui vain kuusi autoa. Kauden 2005 jälkeen Albersin Minardi-talli lopetti, ja hän siirtyi uuteen Midland -talliin. Kaudeksi 2007 sen nimi vaihtui Spykeriksi. Spykeriltä Albers sai potkut yhdeksän ajetun kilpailun jälkeen, jolloin hänet korvattiin Markus Winkelhockilla. Kahdella Midland-Spyker-kaudella Albers ei onnistunut keräämään yhtään MM-pistettä.
Albers palasi DTM-sarjaan kaudeksi 2008 sijoittuen 17:nneksi. Vuonna 2009 Albers ajoi viisi kilpailua Le Mans Series -sarjassa. Vuosina 2009–2010 Albers kilpaili Le Mansin 24 tunnin ajossa ollen parhaimmillaan luokkansa yhdeksäs vuonna 2009.
Heinäkuussa 2014 Albersista tuli juuri myydyn Caterhamin F1-tallipäällikkö. Hän korvasi tehtävästä eronneen Cyril Abiteboulin. Saman vuoden syyskuussa Albers kuitenkin ilmoitti eroavansa tehtävästä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Minardi | AUS Kesk. | MAL 13 | BHR 13 | SMR Kesk. | ESP Kesk. | MON 14 | EUR 17 | CAN 11 | USA 5 | FRA Kesk. | GBR 18 | GER 13 | HUN NC | TUR Kesk. | ITA 19 | BEL 12 | BRA 14 | JPN 16 | CHN 16† | 4 | 19. |
| 2006 | Midland | BHR Kesk. | MAL 12 | AUS 11 | SMR Kesk. | EUR 13 | ESP Kesk. | MON 12 | GBR 15 | CAN Kesk. | USA Kesk. | FRA 15 | GER DSQ | HUN 10 | TUR Kesk. | ITA 17 | CHN 15 | JPN Kesk. | BRA 14 |  | 0 | 22. |
| 2007 | Spyker | AUS Kesk. | MAL Kesk. | BHR 14 | ESP 14 | MON 19† | CAN Kesk. | USA 15 | FRA Kesk. | GBR 15 | EUR   | HUN   | TUR   | ITA   | BEL   | JPN   | CHN   | BRA   |  |  | 0 | 25. |
Formula 1 -tulokset > Kaudet numeroina

| Kausi | Talli | Sijoitus | Osa​kilpailut | Pisteet | Voitot | Palkinto- sijat | Piste- sijat | Paalu- ​paikat | Nopeimmat ​kierrokset | Keskey- tykset |
| --- | --- | --- | --- | --- | --- | --- | --- | --- | --- | --- |
| 2005 | Minardi-Cosworth | 20. | 19 | 4 | 0 | 0 | 1 | 0 | 0 | 5 |
| 2006 | Midland-Toyota | 22. | 18 | 0 | 0 | 0 | 0 | 0 | 0 | 7 |
| 2007 | Spyker-Ferrari | 25. | 9 | 0 | 0 | 0 | 0 | 0 | 0 | 4 |
| Yhteensä (3 kautta) | Yhteensä (3 kautta) | Yhteensä (3 kautta) | 46 | 4 | 0 | 0 | 1 | 0 | 0 | 16 |
Lähde:
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2000 | European Arrows F3000 | SMR Kesk. | GBR Kesk. | ESP 12 | EUR Kesk. | MON Kesk. | FRA 7 | AUT Kesk. | GER DNQ | HUN Kesk. | BEL 8 | 0 | 26. |
DTM-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Persson Motorsport | HOCQR 13 | HOCCR 13 | NÜRQR 13 | NÜRCR 12 | OSCQR 11 | OSCCR 11 | SACQR 16 | SACCR 2 | NORQR 13 | NORCR 16 | LAUQR 12 | LAUCR 16 | NÜRQR 8 | NÜRCR 9 | A1RQR 11 | A1RCR Kesk. | ZANQR 8 | ZANCR Kesk. | HOCQR 14 | HOCCR 9 | 19 | 14. |
| 2002 | Team Rosberg | HOCQR Kesk. | HOCCR Kesk. | ZOLQR 13 | ZOLCR 6 | DONQR 11 | DONCR 4 | SACQR 13 | SACCR 8 | NORQR 10 | NORCR 6 | LAUQR 20 | LAUCR 14 | NÜRQR 18 | NÜRCR 17 | A1RQR 19 | A1RCR 13 | ZANQR Kesk. | ZANCR 12 | HOCQR 11 | HOCCR 9 | 5 | 20. |
| 2003 | HWA | HOC 5 | ADR 1 | NÜR 1 | LAU 7 | NOR 1 | DON 5 | NÜR 2 | A1R 3 | ZAN 1 | HOC 12 |  |  |  |  |  |  |  |  |  |  | 64 | 2. |
| 2004 | HWA | HOC 2 | EST 1 | ADR 2 | LAU 2 | NOR 2 | SHA 6 | NÜR 16† | OSC 12 | ZAN 3 | BRN Kesk. | HOC 7 |  |  |  |  |  |  |  |  |  | 50 | 3. |
| 2008 | Futurecom TME | HOC Kesk. | OSC 16 | MUG 13 | LAU 14 | NOR Kesk. | ZAN Kesk. | NÜR 11 | BRH 14 | CAT 10 | BUG 13 | HOC Kesk. |  |  |  |  |  |  |  |  |  | 0 | 17. |
Yksityiselämä

Albers on naimisissa alankomaalaisen Liselore Albersin (o.s. Kooijman) kanssa. Albersin isä on vuoden 1979 Hollannin rallicrossin mestari André Albers.
Aiheesta muualla

Kuvia tai muita tiedostoja aiheesta Christijan Albers Wikimedia Commonsissa
Christijan Albers: tilastot (Arkistoitu – Internet Archive)
Michael Salvatori

| Michael Salvatori |
| --- | --- |
 Salvatori vuonna 2011.
Henkilötiedot
Syntynyt: 1954
Ammatti:  säveltäjä
Muusikko
Tyylilajit:  videopelimusiikki, klassinen
Aiheesta muualla
Kotisivut
  [ Muokkaa Wikidatassa ] [ ohje ]  
Michael Salvatori (syntynyt 1954) on yhdysvaltalainen videopelimusiikin säveltäjä, joka tunnetaan parhaiten sävellyksistään Halo-pelisarjassa yhdessä Martin O'Donnellin kanssa. Salvatori tutustui O'Donnelliin collegessa ja he perustivat yhdessä TotalAudio -nimisen tuotantoyhtiön. Salvatori jatkoi TotalAudion hallinnoimista ja teki musiikkia omille asiakkailleen, kuten Disneylle ja Wideload Gamesille.
Tuotanto > Videopelimusiikki

Riven: The Sequel To Myst (1997)
Myth: The Fallen Lords (1998)
Myth II: Soulblighter (1999)
Septerra Core (1999)
Oni (2001)
Halo: Combat Evolved (2001)
Halo 2 (2004)
Stubbs the Zombie (2005)
Halo 3 (2007)
Hail to the Chimp (2008)
Halo 3: ODST (2009)
Disney's Guilty Party (2010)
Halo: Reach (2010)
Destiny (2014)
Destiny: The Dark Below (2015)
Destiny: House of Wolves (2015)
Destiny: The Taken King (2015)
Lähde:
Aiheesta muualla

Michael Salvatori VGMdb-sivustolla (englanniksi)
Mustaotsalepinkäinen

| Mustaotsalepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Lepinkäiset Laniidae
Suku::  Lepinkäiset Lanius
Laji::  minor
Kaksiosainen nimi
 Lanius minor  Gmelin, 1788 

Alalajit
 L. m. minor  L. m. turanicus 
Katso myös
   Mustaotsalepinkäinen Wikispeciesissä   Mustaotsalepinkäinen Commonsissa 
Infobox OKNimi-testi OKIUCN-testi OK: 
Mustaotsalepinkäisen munia.
Mustaotsalepinkäinen (Lanius minor) on Kaakkois-Euroopassa ja Etu-Aasiassa pesivä lepinkäisten suvun varpuslintu. Yleisväriltään harmaan, sukulaistaan isolepinkäistä suuresti muistuttavan mustaotsalepinkäisen siivet, yläperä ja silmien yli kulkeva naamio ovat mustat, ja siivissä on valkea läikkä. Linnun pituus on noin 20 cm.
Mustaotsalepinkäinen talvehtii etelässä, mutta harhautuu joskus muuttomatkoillaan myös Länsi-Eurooppaan. Se syö pääasiassa isoja hyönteisiä, pikkulintuja, jyrsijöitä ja liskoja.
Lajin nimesi Johann Friedrich Gmelin.
Mole Antonelliana

Mole Antonelliana
Mole Antonelliana on Torinossa insinööri Alessandro Antonellin (k. 1888) suunnittelema, hänen poikansa insinööri Constant Antonellin viimeistelemä erikoinen tornimainen rakennus. Neulan-tapaiseen huippuun päättyvä rakennus on 167 metriä korkea. Se oli alkuaan suunniteltu juutalaisten synagogaksi, mutta sen jouduttua kaupungin haltuun se muutettiin myöhemmin Risorgimento-museoksi. Rakennus oli aikanaan maailman korkeimpia rakenteita.
Aiheesta muualla

Kuvia tai muita tiedostoja aiheesta Mole Antonelliana Wikimedia Commonsissa
Moldovan valtionyliopisto

| Moldovan valtionyliopisto> Universitatea de Stat din Moldova |
| --- | --- |

Perustettu:  1.10.1946 
Tyyppi:  valtionyliopisto
Opiskelijoita:  17 000
Sijainti:  Chișinău,  MD (47.0181°N, 28.8242°E)
Osoite:  str. Alexe Mateevici 60, MD-2009 Chișinău, Moldova
Sivusto:  usm.md
Moldovan valtionyliopisto (romaniaksi  Universitatea de Stat din Moldova, USM) on Moldovan pääkaupungissa Chișinăussa toimiva klassinen yliopisto. Yliopisto perustettiin 1. lokakuuta 1946 alkujaan nimellä Chișinăun valtionyliopisto. Yliopistossa oli alkuvaiheessa 5 tiedekuntaa ja 12 ainelaitosta. Opetusta koordinoitiin vuosina 1946-1988 Moskovasta, Neuvostoliiton pääkaupungista. Jo ennen Moldovan itsenäistymistä 1991 yliopisto nimettiin Moldovan valtionyliopistoksi 19. tammikuuta 1990.
Moldovan valtionyliopisto on maan tärkein ylempää opetusta antatava oppilaitos. Sillä on noin 17 000 opiskelijaa, jotka opiskelevat 14 tiedekunnassa yli 100 eri erikoistumisalaa. Henkilökuntaan kuuluu 8 akateemikkoa, 90 professoria (dosenttitaso) ja noin 360 tohtoritason muuta opettajaa.
Moldovan valtionyliopisto on osallistunut Euroopan yhteisön Tempus- ja Erasmus Mundus -yhteistyöohjelmiin. Espanjalainen Webometrics-yliopistoranking luokitteli yliopiston kansallisesti sijaluvulle 1 ja maailmanlaajuisesti sijalle 2914.
Moldovan valtionyliopisto postimerkissä.
Eräs Moldovan valtionyliopiston (USM) rakennus.
Aiheesta muualla

Moldova State University (USM) (Arkistoitu – Internet Archive) (englanniksi) (cnaa.acad.md)
Moldova State University (englanniksi) (researchgate.net)
Mon kirkko (Rana)

| Mon kirkko Mo kirke |
| --- | --- |
 Kirkko vuonna 2006.
Sijainti:  Rana, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1724
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mon kirkko (norj. Mo kirke) on Ranan kunnassa Nordlandin läänissä Norjassa sijaitseva puinen ristikirkko vuodelta 1724.
Kuvia

Thomas von Westeniä esittävä rintakuva kirkon edustalla.
Alttari
Vanha alttari
Kirkkosali ja urut
Aiheesta muualla

Kuvia tai muita tiedostoja aiheesta Mon kirkko (Rana) Wikimedia Commonsissa
Mobsters

Mobsters on  Burger Gamesin mafia-aiheinen roolipeli, joka sijoittuu  kieltolain ajan  Yhdysvaltoihin. Peli sisältää melko yleisen hahmonluonti- ja sääntöjärjestelmän sekä säännöt mafiaperheen hallinnoimiselle. Peli on englanninkielinen.
Säännöt

Pelin sääntöjärjestelmä on 90-luvun lopun roolipeleille tyypillinen noppa+taito -mekaniikka, jossa ratkaisumenetelmänä on nopanheitto, johon lisätään hahmon taitoarvo ja/tai pelitilanteen aiheuttama positiivinen tai negatiivinen muutos. Tämän jälkeen summaa verrataan vaikeusasteeseen, joka määräytyy sen mukaan, mitä hahmo yrittää tehdä. Mikäli nopanheiton tulos on suurempi kuin vaikeusaste, hahmo onnistuu yrityksessään.
Pelin hahmonluonti- ja perussääntöjärjestelmä on melko geneerinen ja sopii käytettäväksi melkein sellaisenaan missä tahansa nykyaikaan sijoittuvassa pelissä. Koska Mobstersin saa ilmaiseksi Internetistä PDF-muodossa, se sopii aloittelevalle pelinjohtajalle joka ei halua sijoittaa usein kalliisiin lähdekirjoihin.
Yleisten sääntöjen lisäksi Mobstersissa on säännöt  mafiaperheen tai muun  rikollisjärjestön hallinnointiin. Säännöt sisältävät mm. erilaisia rikollisia yrityksiä, kuten huumekauppa tai seksityö, näistä saatavia tuloja ja niiden riskejä sekä rikollisjärjestön vaikutusvaltaa viranomaisiin ja politiikkaan.
Pelin teemoja

Peli sijoittuu oletusarvoisesti  kieltolain ajan New Orleansiin. Kirjassa kuvaillaan lyhyesti kaupungin (luultavasti fiktiivisiä) rikollisjärjestöjä ja mafiaperheitä sekä kaupungin maantiedettä jaettuna pienempiin kaupunginosiin, joista jokaista hallitsee yksi perhe. Pelissä esitellään kampanjarakenne, jossa pelaajahahmot nousevat pienestä jengistä vähitellen suurempiin kuvioihin ja kamppailevat kaupunginosien hallinnasta muiden perheiden kanssa.
Peli voi olla teemoiltaan (väkivalta, rikollisuus) melko raskas, joten sitä ei sellaisenaan välttämättä voi suositella aivan nuorille pelaajille. Toisaalta pelin teemojen painotus on täysin pelaajien ja pelinjohtajan vallassa joten Mobsteriakin voi pelata kevyempänä gangsterielokuvien hengessä, jättäen vakavammat teemat taka-alalle.
Aiheesta muualla

Mobsters (pdf-tiedosto)
Musica

Wikisanakirjassa on tähän liittyvä sananselitys: .
Musica voi viitata ainakin seuraaviin:
Musica, Wäinö Aaltosen veistos
Musica-kuoro
Musica, Discophonin levymerkki
Musica, konserttisali Jyväskylässä
MSC Musica, MSC Cruisesin omistama alus
Musica nova Helsinki, helsinkiläinen uuden musiikin tapahtuma
Música Popular Brasileira, brasilialainen musiikkityyli
Musica, syysperunalajike (CMK 93-042-005 × Lady Christl)
Musica Antiqua Köln, vanhan musiikin yhtye
Música sertaneja, brasilialaista kantrimusiikkia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Musica”, voi hakea sivunnimihaulla, laajalla sivunnimihaulla tai tekstihaulla.
Mongun-Tajgan kožuun

Mongun-Tajgan kožuun (tuvaksi Монгун-Тайга кожуун, Mongun-Tajga kožuun, ven. Монгун-Тайгинский кожуун, Mongun-Taiginski kožuun) on hallinnollinen alue (kožuun) Tuvan tasavallassa Keski-Aasiassa Venäjällä. Se sijaitsee Tuvan lounaisoassa Mongolian rajalla. Vuonna 2002 kožuunissa oli 5 938 asukasta. Vuonna 1989 asukkaita oli 5 576. Kožuunin hallinnollinen keskus on Mugur-Aksyn kylä, jossa asuu 68,1 prosenttia koko kožuunin väestöstä.
Tuvan hallinnollinen jako
Ak-Dovurak •
Baj-Tajgan kožuun •
Baryyn-Hemtšikin kožuun •
Bii-Hemin kožuun •
Erzinin kožuun •
Kaa-Hemin kožuun •
Kyzyl •
Kyzylin kožuun •
Mongun-Tajgan kožuun •
Süt-Hölin kožuun •
Taŋdyn kožuun •
Tere-Hölin kožuun •
Tes-Hemin kožuun •
Tožun kožuun •
Tšaa-Hölin kožuun •
Tšedi-Hölin kožuun •
Tšöön-Hemtšikin kožuun •
Ulug-Hemin kožuun •
Övürin kožuun
Musta kauppahinta

Mustalla kauppahinnalla tarkoitetaan kiinteistönkaupassa kauppakirjaan merkityn hinnan ylittävää kauppasummaa. Tällä järjestelyllä pyritään hankkimaan laitonta veroetua.
Can’t Be Tamed (kappale)

| ”Can’t Be Tamed” Miley Cyrus |
| --- | --- | --- |

Singlen tiedot
 Albumilta: Can’t Be Tamed
 Julkaistu: 30. huhtikuuta 2010    (Virallinen julkaisupäivä)    18. toukokuuta 2010  (Digitaalinen lataus)    4. toukokuuta 2010  (Musiikkivideo) 
 Tyylilaji: electropop synthpop
 Kesto: 02.49
 Levy-yhtiö: Hollywood Records
Miley Cyrusin muut singlet
| ”When I Look at You” 2009 | ”Can’t Be Tamed” 2010 | ”Who Owns My Heart” 2010 |
Can’t Be Tamed on yhdysvaltalaisen laulaja-näyttelijä Miley Cyrusin kappale sekä ensimmäinen single kolmannelta studioalbumiltaan Can’t Be Tamed. Kappale julkaistiin 18. toukokuuta 2010 digitaalisesti ladattavaksi, mutta virallisesti kappale julkaistiin 30. huhtikuuta 2010. Kappaletta kirjoittamassa olivat Cyrus, Antonina Armato ja Tim James, joista molemmat ovat tehneet yhteistyötä aikaisemminkin Cyrusin kanssa. Lisäksi kappaletta olivat kirjoittamassa Paul Neumann ja Marek Pompetzi. Kappaleen tuotti Armato ja James.
Vastaanotto

Sonya Sorich Ledger-Enquirerista sanoo, että vaikka hän odottikin negatiivista vastaanottoa, "Can’t Be Tamed" on ensimmäinen ehdokas hyvän olon syyllisyyteen ja hyvä tanssibiisi." Jarett Wieselman New York Postista sanoi, että piti kappaleesta ja vaikka hän ei ostanut Cyrusin singleä "Party in the U.S.A.", niin hän pelotteli, että tämä kappale olisi sellainen, jota "ei voi vastustaa". Hän toresi kappaleesta näin: "fiilis on kuin tuhmalla, vanhalla Britney Spearsilla. Toisin sanoen: Erittäin tarttuva ja ennustettu olevan hyvä kesäbiisi." Ailbhe Malone The Irish Timesista kirjoitti näin: "Miley on ottanut sähköisen laidan. Vähemmän "Party in the U.S.A.ta", enemmän "Party With My Parents Awayta", me pidimme tästä. PALJON." Ana Donahue Billboardista kuvaili kappaletta "bilehymniksi". Rob Sheffield Rolling Stonesta antoi kappaleelle kolme tähteä viidestä ja verraten tyyliä Rihannaan. Hän kommentoi: "Se ei ole "Party in the U.S.A." tai "See You Again", mutta kertosäe pitää sisällään paljon elektronisen poreilun hohtoa". Bill Lamb About.comista antoi kappaleelle kaksi ja puoli tähteä viidestä. Hän kritisoi laulun sanoja, jotka viittaavat "itsekkäälle reviirille", vaikka samaan aikaan uskoo, että kappale voi saada hyvän kuunteluvastaanoton.
Musiikkivideo > Tausta

Singlen musiikkivideon ohjasi Robert Hales, ja koreografiasta vastasi Jamal Sims. E! Entertainmentin mukaan video on "särmäkäs" ja samankaltainen kuin "Party in the U.S.A.:n" musiikkivideo mutta steroideilla. Musiikkivideo julkaistiin 4. toukokuuta 2010. Musiikkivideon kesto on 3:47.
Cyrus selitti videon teemaa seuraavanlaisesti: "Luulen, että video kertoo minun elämäni, muttei sulje pois muiden ihmisten elämää. Se ei ole pelkästään kuuluisuudesta ja hohdokkuudesta ja kaikesta tästä. Se kantaa sitä ajatusta, että 'En halua olla häkissä. Haluan olla vapaa ja tehdä sitä mitä rakastan'". Videon oli tarkoitus näyttää ihmisille Cyrusin nykyinen olemus siitä, mitä hän oli ollut Hannah Montanan aikana. Cyrus uskoo, että hänen halunsa "mieluummin erottua joukosta kuin sulautua joukkoon" jakautui muiden teini-ikäisten kanssa, jotka toivovat voivansa erottua lukion jengeistä. Cyrusin ja Ryan Seacrestin välisessä hastattelussa Seacrest otti puheeksi musiikkivideolla esille tulleen seksikkyyden. Cyrus on samaa mieltä siitä, että video on seksikäs, mutta se ei ole se, mitä musiikkivideolla on pyritty kertomaan: "Video ei ole seksikkyydestä tai siitä, kuka pukee vähiten vaatteita [...] Video on laulun sanojen selittämistä ja näissä sanoissa elämistä."
Ennen musiikkivideon kuvaamista Cyrus kirjoitti ajatuksiaan ylös erittäin pikkutarkasti. Hän ei halunnut tanssijoiden vartaloiden näyttävän täysin normaaleilta, muttei halunnut niiden näyttävän liikaa kalalta tai lintujen jaloilta koska se näyttäisi pelottavalta. Hän oli myös suunnitellut meikit: "Halusin heidän olevan tämän värisiä tämän ja tämän väriset kasvot, joten se oli kaikki erittäin pikkutarkkaa." Musiikkivideo kuvattiin Sony Pictures Entertainmentin studiolla Culver Cityssä. Videossa käytettiin noin kahtakymmentä naispuolista taustatanssijaa. Cyrus totesi videon kuvaamisesta: "Syy miksi pidin niin paljon videon kuvaamisesta on se, että halusin sen olevan jotakin erilaista naisartistien keskuudessa". Seacrest kysyi Cyrusilta, että miten tämä uskoo tämän ihailijoiden ja fanien ottavan videon vastaan; Cyrus uskoo, että video on hänen ensimmäinen askeleensa "aikuistumiseen" päin.
Musiikkivideolla Cyrusilla on päällään korsetti, joka maksoi yli 25 000 dollaria. Kyseinen korsetti koostuu 2 400 palasta metallia ja riikinkukkosulkia. Puvun suunnitteli The Blonds. Korsetti nähdään leikatuissa ja lyhyehköissä kohtauksissa, joissa Cyrus on olevinaan riikinkukko. Cyrus kertoi, että alun perin aamukuvauksissa hänellä oli "aivan eri puku", muttei vain tuntenut, että hänen kuuluisi pitää pukua musiikkivideolla. Hän kertoo: "Joten me teimme tämän puvun siellä sinä aamuna ja lisäsimme lisää palasia päivän aikana... enemmän metallia ja enemmän sulkia. Minusta se on erittäin hauska ja sai tyylin vaihtelemaan." Alkukohtauksessa ja melkein koko musiikkivideon ajan Cyrusilla on päällään musta asuste, josta hän kertoo: "Se on yksi minun lempiasusteistani, tuuheiden [tai] isojen hiuksien kanssa. Minusta se näyttää todella hyvältä. Se on niin erilaista."
Musiikkivideo > Tapahtumat

Musiikkivideo alkaa kohtauksella, jossa pariskunta kävelee sisään museoon ja näkee edessään valtavan häkin, joka on vielä peitetty verholla. Kun opas esittelee Cyrusin, verho vedetään pois ja sisällä näkyy keskellä iso pesä, jossa Cyrus on. Kaikkien hämmästellessä Cyrus kääntyy katsomaan ihmisiä, ja nämä pelästyvät. Cyrus tulee pois pesästään, ihmiset alkavat taputtaa hänelle, ja joku ottaa valokuvan, jolloin Cyrus piiloutuu jättimäisten siipiensä taakse (jotka on tehty tietokoneella). Ihmiset pelästyvät ja menevät taaksepäin, ja musiikki alkaa. Cyrus lähtee kävelemään taaksepäin, ja hänen siipiensä alta paljastuu iso määrä taustatanssijoita, jotka alkavat tanssia. He pakenevat häkistä ja lähtevät juoksemaan. He eivät kuitenkaan pakene museosta, vaan huoneesta, jossa valtava häkki on. Pian näytetään Cyrus toisessa näkökulmassa, jossa hän on olevinaan riikinkukko. Lähes videon loppuun saakka Cyrus tanssii yhdessä taustatanssijoidensa kanssa eri puolilla museota. Videon loppupuolella he kaikki ovat palanneet takaisin häkkiin. Video päättyy kohtaukseen, jossa Cyrus makaa pesässä siivet avoinna.